SET ปิดเย็นรูด 12 จุด ตามตปท.วิตก “เฟด” ส่งสัญญาณขึ้นดบ.กดดันเงินบาทอ่อน-ฟันด์โฟลว์ไหลต่อ
SET ปิดเย็นรูด 12 จุด ตามตปท.วิตก "เฟด" ส่งสัญญาณขึ้นดบ.กดดันเงินบาทอ่อน-ฟันด์โฟลว์ไหลต่อ โดยดัชนีปิดตลาดวันนี้ ที่ระดับ 1,682.91 จุด ลบ 12.13 จุด หรือ 0.72% มูลค่าการซื้อขาย 4.62 หมื่นล้านบาท
18 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,682.91 จุด ลบ 12.13 จุด หรือ 0.72% มูลค่าการซื้อขาย 4.62 หมื่นล้านบาท
10 หุ้นกดดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้แกว่งในกรอบแคบ โดยดัชนีฯ เคลื่อนไหวในแดนลบเช่นเดียวกับตลาดหุ้นภูมิภาคเอเชียที่ติดลบเล็กน้อย และดาวโจนส์ฟิวเจอร์สก็ติดลบด้วย ภายหลังจากรายงานการประชุมธนาคารกลางสหรัฐฯ (เฟด) ครั้งล่าสุดส่งสัญญาณปรับขึ้นอัตราดอกเบี้ยต่อเนื่อง กดดันให้เงินดอลลาร์สหรัฐฯแข็งค่าขึ้น และเงินบาทเริ่มอ่อนค่าหลังจากแข็งค่ามา 5 วัน
นอกจากนี้ คาดว่า Fund Flow ยังไหลออกอย่างต่อเนื่อง จากการที่นักลงทุนต่างชาติยังไม่ชะลอแรงขาย ขณะที่ ตลาดฯรอปัจจัยใหม่เข้ามาหนุน และรอดูผลประกอบการงวดไตรมาส 3/61 ของแบงก์ขนาดใหญ่ที่ยังไม่ประกาศออกมา อย่าง SCB, BBL, KBANK อย่างไรก็ดี เมื่อดัชนีฯเข้าใกล้ระดับ 1,680 จุด ยังมีแรงรับพอควร
ส่วนแนวโน้มการลงทุนในวันพรุ่งนี้ (19 ต.ค.) คาดว่าตลาดฯยังมีจังหวะฟื้นตัวได้ในระหว่างทาง โดยผลประกอบการของแบงก์ขนาดใหญ่มีโอกาสออกมา Surprise หากเป็นจริงจะดึงตลาดฯขึ้นมาได้ พร้อมมองแนวรับ 1,680 จุด ซึ่งหากไม่หลุดก็เก็งกำไรได้ในระยะสั้น แต่ถ้าหลุดก็ให้หยุดไว้ก่อน ส่วนแนวต้านให้ไว้ที่ 1,710 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BGC มูลค่าการซื้อขาย 4,478,986.75 ล้านบาท ปิดที่ 11.80 บาท เพิ่มขึ้น 1.60 บาท
OSP มูลค่าการซื้อขาย 4,266,849.38 ล้านบาท ปิดที่ 25.50 บาท ลดลง 1.75 บาท
PTT มูลค่าการซื้อขาย 2,189,534.80 ล้านบาท ปิดที่ 51.00 บาท ราคาไม่เปลี่ยนแปลง
BEAUTY มูลค่าการซื้อขาย 1,996,079.59 ล้านบาท ปิดที่ 8.90บาท ลดลง 0.70 บาท
AOT มูลค่าการซื้อขาย 1,880,174.08 ล้านบาท ปิดที่ 62.00 บาท ลดลง 0.75 บาท
ตลาดหุ้นเอเชีย
